
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 78

       din 29 mai 2013

privind susţinerea activităţii Clubului Sportiv „Arena Juvenilă” Sighişoara 

Consiliul local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului în calitate de iniţiator, înregistrat cu nr. 10.611/III/14.05.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215 din 2001, legea administraţiei publice locale, republicată, cu modificările şi completările ulterioare;

Având în vedere petiţia înregistrată la Consiliul Local Sighişoara cu nr. 8/CL/21.02.2013  prin care Clubul Sportiv „Arena Juvenilă” Sighişoara solicită susţinerea activităţii şi a proiectelor sportive ale acestui club pe anul 2013 prin alocarea sumei de 46.000 lei;
Ţinând cont de acordul de principiu privind susţinerea activităţii Clubului Sportiv „Arena Juvenilă” Sighişoara, exprimat în şedinţa ordinară a  Consiliului Local din luna februarie a.c. în care s-a dezbătut petiţia de mai sus;
Luând în considerare prevederile Legii nr. 273/2006 privind finanţele publice, cu modificările şi completările ulterioare; 

Văzând şi prevederile Hotărârii Consiliului Local Sighişoara nr. 57/8 aprilie 2013 privind aprobarea bugetului local.

Având în vedere existenţa resurselor financiare pentru sprijinirea activităţii, pe anul 2013;

Văzând Raportul de specialitate comun al Serviciului Relaţii Publice şi Direcţiei Economice înregistrat cu nr.10.612./III/14.05.2013 privind oportunitatea susţinerii activităţii Clubului Sportiv „Arena Juvenilă” Sighişoara pe anul 2013, îndeplinindu-se astfel prevederile legale;

Având în vedere avizele favorabile ale tuturor comisiilor pe domenii de specialitate;
În temeiul art. 36 alin. 6 lit. „a” pct. 6, alin. 9, art. 45 (2) şi a art.115 (1) lit „b” din Legea nr. 215/2001, legea administraţiei publice locale, republicată, cu modificările şi completările ulterioare,

H O T Ă R Ă Ş T E

Art.1.  Se aprobă alocarea sumei de 46.000 lei din bugetul local pentru susţinerea  activității Clubului Sportiv ”Arena Juvenilă” din Sighişoara, sumă ce se va împărţi în tranşe decontate lunar, pe baza documentelor justificative.
Art. 2 Cu ducerea la îndeplinire a prevederilor prezentei hotărâri se încredinţează Primarul municipiului, Serviciul Relaţii Publice şi Direcţia Economică. 

Art.3 . Prin grija secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro
PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia economică ;

1 ex. Serviciul relaţii publice;
1 ex. Clubul sportiv « Arena Juvenilă »

9 ex. AF/FM

